L'Ajuntament de Sagunt organitza una nova edició del “Dia de la Bici”
24 de maig 2018

![Imagen 1](/media/g1qdupub/30_web_maqueta_higueras-2846-3.jpg)![Imagen 2](/media/pafnt5nz/30_web_maqueta_higueras-2846-8.jpg)

El departament de Mobilitat Urbana de l'Ajuntament de Sagunt organitza la XXIX edició del “Dia de la Bici” per a este diumenge 27 de maig. El recorregut començarà a les 9 hores en l'avinguda Jerónimo Roure, d'ací continuarà fins al Grau Vell, on es farà una parada per esmorzar, i finalitzarà en el Triangle Umbral del Port de Sagunt aproximadament sobre les 12 hores. Cal destacar, que entre els participants es farà un sorteig d'una bicicleta i diversos regals.  

  

![](/media/ocbnxksq/30_web_cuerpo_foto_grupo.jpg)  
  

La delegada de Mobilitat Urbana, Roser Maestro, destaca que per tercer any consecutiu s'organitza esta jornada “**des del mateix Ajuntament**” i que a més esperen “**que com de costum siga un èxit de participació**”. També apunta que s'aprofita esta jornada “**per a reivindicar una mobilitat més sostenible**”, l'objectiu de la qual és “**desincentivar l'ús del cotxe**”, per este motiu animen a “**participar un any més i a agafar un hàbit tan saludable com eixir amb bici**”.

  

Pel que fa a les iniciatives preses per a canviar la mobilitat en la ciutat, la regidora també afig que “**la recent aprovació del Pla de Mobilitat i la concessió de les ajudes EDUSI són exemples d'iniciatives que busquen millorar tots els aspectes de mobilitat**”, i ara han de portar estos projectes al carrer “**per al que estem treballant intensament**”. Sobre les iniciatives a curt termini, conclou que “**pròximament començarem a posar en marxa algunes iniciatives que fomenten els desplaçaments amb bici, a peu i també en transport públic**”.

  

![](/media/fh2m1rxv/30_web_cuerpo_cartel-y-plano.jpg)Retornant al “Dia de la Bici”, indiquen que és una jornada festiva i reivindicativa, oberta a tots els públics, en la qual destaquen que els menors de 6 anys hauran d'anar proveïts de casc, encara que es recomana que, en general, tots els usuaris de la bicicleta utilitzen esta mesura de protecció per costum.  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-organitza-una-nova-edicio-del-dia-de-la-bici/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-organitza-una-nova-edicio-del-dia-de-la-bici/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-organitza-una-nova-edicio-del-dia-de-la-bici/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-organitza-una-nova-edicio-del-dia-de-la-bici/)